Sud va Oʻzbekiston Respublikasi Oliy sudi huzuridagi Sud qonunchiligini demokratlashtirish va liberallashtirish hamda sud tizimi mustaqilligini taʼminlash boʻyicha tadqiqot markazi xodimlarining mansab darajalari toʻgʻrisidagi nizomga oʻzgartish va qoʻshimchalar kiritish haqida
(law, 2021-07-29)

1-modda. Oʻzbekiston Respublikasi Oliy Kengashining 1993-yil 2-sentabrda qabul qilingan 927–XII-sonli Qarori bilan tasdiqlangan Sud va Oʻzbekiston Respublikasi Oliy sudi huzuridagi Sud qonunchiligini demokratlashtirish va liberallashtirish hamda sud tizimi mustaqilligini taʼminlash boʻyicha tadqiqot markazi xodimlarining mansab darajalari toʻgʻrisidagi nizomga (Oʻzbekiston Respublikasi Oliy Majlisining 2000-yil 14-dekabrda qabul qilingan 164–II-sonli Qarori tahririda) (Oʻzbekiston Respublikasi Oliy Majlisining Axborotnomasi, 2001-yil, № 1–2, 12-modda; 2004-yil, № 1–2, 18-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2009-yil, № 4, 134-modda; 2014-yil, № 1, 2-modda) quyidagi oʻzgartish va qoʻshimchalar kiritilsin: 1) nomi quyidagi tahrirda bayon etilsin: 2) 1 va 2-moddalar quyidagi tahrirda bayon etilsin: “1. Ushbu Nizom sud, Oʻzbekiston Respublikasi Sudyalar oliy kengashi (bundan buyon matnda Kengash deb yuritiladi), Oʻzbekiston Respublikasi Sudyalar oliy kengashi huzuridagi Odil sudlov muammolarini oʻrganish tadqiqot markazi (bundan buyon matnda Markaz deb yuritiladi) va Oʻzbekiston Respublikasi Oliy sudi huzuridagi Sudlar faoliyatini taʼminlash departamenti (bundan buyon matnda Departament deb yuritiladi) hamda uning hududiy boʻlimlari xodimlariga maxsus unvonlar — mansab darajalari berish tartibini belgilaydi. 2. Sud, Kengash, Markaz va Departament xodimlarining maxsus unvonlari quyidagi mansab darajalaridan iborat: 1-darajali Davlat adliya maslahatchisi 2-darajali Davlat adliya maslahatchisi 3-darajali Davlat adliya maslahatchisi 1-darajali adliya maslahatchisi 2-darajali adliya maslahatchisi 3-darajali adliya maslahatchisi 1-darajali yurist 2-darajali yurist 3-darajali yurist”; 3) 3-modda “oliy yuridik maʼlumoti” degan soʻzlardan keyin “yoki boshqa oliy maʼlumoti” degan soʻzlar bilan toʻldirilsin; 4) 4, 5 va 6-moddalar quyidagi tahrirda bayon etilsin: “4. Mansab darajalari: 1-darajali Davlat adliya maslahatchisi Kengash raisiga; 2-darajali Davlat adliya maslahatchisi Markaz direktoriga; 3-darajali Davlat adliya maslahatchisi Markaz direktorining oʻrinbosariga; 1-darajali adliya maslahatchisi Oʻzbekiston Respublikasi Konstitutsiyaviy sudi Kotibiyati mudiriga, Oʻzbekiston Respublikasi Oliy sudi boshqarmalari boshliqlariga, Kengash kotibiga, Departament direktoriga; 2-darajali adliya maslahatchisi Oʻzbekiston Respublikasi Konstitutsiyaviy sudining katta ekspertlariga, Oʻzbekiston Respublikasi Oliy sudining boʻlim boshliqlariga, Oʻzbekiston Respublikasi Konstitutsiyaviy sudi raisining, Oliy sudi raisining yordamchilariga, Kengashning yetakchi inspektorlariga va birinchi boʻlimi mudiriga, Markazning boʻlim boshliqlariga, Departament direktorining oʻrinbosariga; 3-darajali adliya maslahatchisi Oʻzbekiston Respublikasi Konstitutsiyaviy sudining ekspertlariga, Oʻzbekiston Respublikasi Oliy sudi Plenumi va Rayosati kotibiyatining boshligʻiga, Oʻzbekiston Respublikasi Oliy sudining bosh va katta konsultantlariga, Kengashning arxiv mudiriga va devonxona mudiriga, Markazning bosh va yetakchi konsultantlariga, Departamentning boʻlim boshliqlariga, Departamentning hududiy boʻlimlari boshliqlariga; 1-darajali yurist Qoraqalpogʻiston Respublikasi, viloyatlar va Toshkent shahar fuqarolik va jinoyat ishlari boʻyicha sudlarining, iqtisodiy sudlarining, Oʻzbekiston Respublikasi Harbiy sudining boʻlim boshliqlariga, Qoraqalpogʻiston Respublikasi, viloyatlar va Toshkent shahar fuqarolik va jinoyat ishlari boʻyicha sudlarining, iqtisodiy sudlarining bosh mutaxassislariga (bosh konsultantlariga), sudya katta yordamchilariga, Qoraqalpogʻiston Respublikasi, viloyatlar va Toshkent shahar maʼmuriy sudlari sudyasining katta yordamchilariga, Oʻzbekiston Respublikasi Harbiy sudi sudyasining yordamchilariga, Markazning kadrlar boʻyicha katta inspektoriga, Departamentning bosh mutaxassislariga, kadrlar boʻyicha bosh inspektoriga va yuriskonsultiga; 2-darajali yurist Qoraqalpogʻiston Respublikasi, viloyatlar va Toshkent shahar fuqarolik va jinoyat ishlari boʻyicha sudlarining, iqtisodiy sudlarining katta mutaxassislariga (katta konsultantlariga), Qoraqalpogʻiston Respublikasi, viloyatlar va Toshkent shahar fuqarolik va jinoyat ishlari boʻyicha sudlarining, iqtisodiy va maʼmuriy sudlarining, Oʻzbekiston Respublikasi Harbiy sudining devonxona mudirlariga, Qoraqalpogʻiston Respublikasi, viloyatlar va Toshkent shahar fuqarolik va jinoyat ishlari boʻyicha sudlarining, Oʻzbekiston Respublikasi Harbiy sudining malaka hayʼatlari kotiblariga, Departament hududiy boʻlimlarining bosh mutaxassislariga; 3-darajali yurist fuqarolik ishlari boʻyicha tumanlararo, tuman (shahar) sudlarining, jinoyat ishlari boʻyicha tuman (shahar) sudlarining, tumanlararo, tuman (shahar) iqtisodiy sudlarining sudya yordamchilariga, devonxona mudirlariga, tuman (shahar) maʼmuriy sudlarining sudya yordamchilariga, hududiy harbiy sudlarning sudya yordamchilariga beriladi. 5. 1, 2 va 3-darajali Davlat adliya maslahatchisi mansab darajalari Oʻzbekiston Respublikasi Prezidenti tomonidan beriladi. 1, 2 va 3-darajali adliya maslahatchisi, shuningdek 1, 2 va 3-darajali yurist mansab darajalari: Kengash va Markaz xodimlariga — Kengash raisi tomonidan; Oʻzbekiston Respublikasi Konstitutsiyaviy sudining devoni xodimlariga — Oʻzbekiston Respublikasi Konstitutsiyaviy sudining raisi tomonidan; Oʻzbekiston Respublikasi Oliy sudi va quyi turuvchi sudlarning devonlari, Departament va uning hududiy boʻlimlari xodimlariga — Oʻzbekiston Respublikasi Oliy sudining raisi tomonidan beriladi. 6. Har bir mansab darajasida boʻlish muddati ijobiy attestatsiya mavjud boʻlgan taqdirda 3, 2, 1-darajali yuristlar uchun — ikki yarim yilni, 3, 2 va 1-darajali adliya maslahatchilari uchun — toʻrt yilni tashkil etadi. 1, 2, 3-darajali Davlat adliya maslahatchisi darajalarida boʻlish muddati belgilanmaydi”; 5) quyidagi mazmundagi 61-modda bilan toʻldirilsin: “61. Ushbu Nizomning 5-moddasiga muvofiq sud, Kengash, Markaz, Departament va uning hududiy boʻlimlari xodimlariga 1-darajali Davlat adliya maslahatchisi mansab darajasigacha boʻlgan mansab darajasini berishga — egallab turgan lavozimi boʻyicha nazarda tutilgan darajadan qatʼi nazar, izchillikka va mansab darajasida boʻlish muddatiga rioya etmagan holda yoʻl qoʻyiladi”; 6) 7-moddadagi “Sudlarga va Markazga” degan soʻzlar “Sudlarga, Kengashga, Markazga, Departamentga va uning hududiy boʻlimlariga” degan soʻzlar bilan almashtirilsin; 7) 8-moddaning birinchi xatboshisidagi “Oliy xoʻjalik sudi raisi” degan soʻzlar “Kengash raisi” degan soʻzlar bilan almashtirilsin; 8) 10-moddadagi “sud va Markaz” degan soʻzlar “sud, Kengash, Markaz, Departament va uning hududiy boʻlimlari” degan soʻzlar bilan almashtirilsin; 9) 11-moddadagi “sudlarda hamda Markazda” degan soʻzlar “sudlarda, Kengashda, Markazda, Departamentda va uning hududiy boʻlimlarida” degan soʻzlar bilan almashtirilsin; 10) 12-moddadagi “Oʻzbekiston Respublikasi Konstitutsiyaviy sudi raisi, Oliy sudi raisi, Oliy xoʻjalik sudi raisi tomonidan” degan soʻzlar “mansab darajasi berish huquqiga ega boʻlgan tegishli mansabdor shaxslar tomonidan” degan soʻzlar bilan almashtirilsin; 11) 13-modda quyidagi tahrirda bayon etilsin: “13. Sud, Kengash, Markaz, Departament va uning hududiy boʻlimlari xodimlariga mansab darajalari berish uchun attestatsiya oʻtkazish tartibi Oʻzbekiston Respublikasi Konstitutsiyaviy sudi raisi, Oliy sudi raisi, Kengash raisi tomonidan ularning vakolati doirasida belgilanadi”; 12) 14-moddadagi “sud va Markaz” degan soʻzlar “sud, Kengash, Markaz, Departament va uning hududiy boʻlimlari” degan soʻzlar bilan almashtirilsin. 2-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; davlat boshqaruvi organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 3-modda. Ushbu Qonun rasmiy eʼlon qilingan kundan eʼtiboran kuchga kiradi.